De er ikke til at komme uden om, når kalenderen hvert år siger den 1. september: De nye studerende på Aalborg Universitet, som hvert år fylder Gammeltorv med forventningens glæde, rundstykker og en lille skarp. Og de var der også i dag, torsdag morgen. Fra klokken 8.30 til 9.30 blev der kværnet rundstykker og hilst på en masse nye ansigter på studieretningerne og holdene, da flere hundrede spritnye studerende tog hul på deres studietid i Aalborg. Senere på formiddagen går turen ud til campus, hvor der venter en introduktion, rundvisning og den obligatorisk udfordrenge og lettere frustrerende tur i universitets boghandel for at få alle bøger på pensumlisten. Se mere på TV2 Nord senere.

Opsummering:
Studiestart på Aalborg Universitet betyder morgenmad og høj stemning på Gammeltorv - og således også i dag.